An ceto daya daga cikin ′yan matan Chibok | Labarai | DW | 05.11.2016
An ceto daya daga cikin 'yan matan Chibok
Rundunar sojojin Najeriya ta sanar da cewar ta ceto karin wata yarinya daga cikin 'yan matan Chibok wadanda Kungiyar Boko Haram ta sace take kuma yin garkuwa da su sama da shekaru biyun da suka gabata.
Kakakin rundunar sojojin ta Najeriya kanar Sani Usman Kuka Sheka ya ce yarinyar mai suna Mariayama Ali Maiyanga wacce aka ceto a garin Pulka da a yankin Gwoza cikin jihar Borno kan iyaka tsakanin Najeriya da Kamaru,na dauke da yaro mai watanni goma wanda ta ce sunansa Ali.Ya zuwa an mika wannan yarinya ga cibiyoyin lafiya na sojoji don kula da lafiyarta.
Kwanan wata 05.11.2016
Muhimman kalmomi Najeriya, Boko Haram, Chibok
Permalink http://p.dw.com/p/2SCtn